ཡང་ན་འཇམ་མགོན་ས་སྐྱ་པཎྚི་ཏ་ཀུན་དགའ་རྒྱལ་མཚན་གྱིས།གཙང་མཁས་གཞན་ལ་ཕན་པར་འདོད།།ཅེས་གསུངས་པ་ལྟར་ཚུལ་ཁྲིམས་དག་པའི་ལུས་ངག་གཙང་བ།ཤེས་རབ་དག་པས་ལུང་རིགས་ལ་མཁས་པ།ལྷག་བསམ་དག་པས་གཞན་ལ་ཕན་པར་འདོད་པ་གསུམ་དགེ་རྒན་གྱི་མཚན་ཉིད་དུ་བཞག་ཀྱང་ཆོག་གོ།ལ་ལས་ཁྱིམ་པ་ལ་ཚུལ་ཁྲིམས་དག་པས་ལུས་ངག་གཙང་ཞེས་པ་སྦྱོར་ཚུལ་མེད་སྙམ་སྲིད་མོད།སྐྱོན་མེད་དེ།དེའི་དོན་སྐྱ་སེར་གྱི་དགེ་རྒན་སུ་ཡིན་རུང་རང་གིས་ངེས་པར་བརྩི་དགོས་པའི་བསྲུང་བྱ་རྣམས་ཅི་ནུས་སུ་སྲུང་བ་ལ་གོ་ཆོག་གོ།